PATVIRTINTA

Šiaulių lopšelio-darželio „Trys nykštukai“

 direktoriaus 2024 m. spalio 23 d.

 įsakymu Nr. V-83 (1.3.)



**IKIMOKYKLINIO IR PRIEŠMOKYKLINIO UGDYMO ĮSTAIGŲ**

**RESPUBLIKINIO MUZIKINIO PROJEKTO**

 ***„Į MUZIKOS ŠALĮ”***

**NUOSTATAI**

Muzika ir ritmas randa kelią į slapčiausią vietą žmogaus sieloje. (Peter Hoeg).

MUZIKA – tai gėrio ir grožio šaltinis, tai nuostabi erdvė kūrybai, vaizduotei ir išraiškos laisvei. Muzika daro žmogų jautresnį, šiltesnį ir geresnį. Ji ugdo dorovinius jausmus ir formuoja savitą muzikinį skonį, tai vienas iš būdų sukurti gerą atmosferą, perteikti emocijas ir turtinti vaiko dvasinį pasaulį. Kuo anksčiau vaikas išgirs „gerą“ muziką, tuo jo vystymasis pasieks optimalesnius rezultatus.

1. **BENDROSIOS NUOSTATOS**
	1. Respublikinės ikimokyklinio ir priešmokyklinio ugdymo įstaigų projekto „Į muzikos šalį“ nuostatai reglamentuoja projekto tikslą, uždavinius, organizavimo tvarką.
	2. Informacija apie projektą ir nuostatus skelbiame įstaigos interneto svetainėje [www.trysnykstukai.lt](http://www.trysnykstukai.lt), įstaigos facebook paskyroje, kitose facebook puslapiuose.
	3. Projekto organizatorius – Šiaulių lopšelio-darželio „Trys nykštukai“ meninio ugdymo mokytoja Ernesta Saveikienė, es.muzikosmokytoja@gmail.com , tel. +370 605 31298, koordinatorė – direktorės pavaduotoja ugdymui Eglė Galkauskienė, darzelistrysnykstukai@gmail.com .

**II. PROJEKTO TIKSLAS IR UŽDAVINIAI**

2.1. Plėtoti vaiko saviraišką, pasitelkiant kūrybiškumą ir fantaziją iš mūsų aplinkoje esančių antrinių medžiagų ir gamtoje randamų žaliavų, gaminant muzikos instrumentus ir jais muzikuojant.

2.2. Uždaviniai:

* Ugdyti vaikų kūrybiškumą, vaizduotę, meninę saviraišką.
* Supažindinti su įvairių medžiagų skambėjimo ypatybėmis ir jų panaudojimo galimybėmis kūryboje.
* Skatinti tausoti gamtą naudojant antrines medžiagas.
* Mokyti muzikuojant panaudoti įvairias gamtines žaliavas.
* Įtraukti ugdytinių šeimos narius į projekto veiklas kaupiant antrines ir renkant gamtines žaliavas.
* Skatinti įstaigos bendruomenės narių bendradarbiavimą.
* Skatinti pedagogų bendravimą ir bendradarbiavimą dalinantis gerąja patirtimi.

**III. DALYVIAI**

3. Respublikos ikimokyklinių ir priešmokyklinių ugdymo įstaigų ugdytiniai, jų šeimos nariai ir meninio ugdymo mokytojai.

**IV. PROJEKTO ORGANIZAVIMAS**

 4. Projektas organizuojamas penkiais etapais:

* 1. I etapas ,,Į muzikos šalį popieriaus ritmu“ (instrumentai gaminami iš popieriaus ir antrinių popierinių žaliavų): spalio - lapkričio mėn.;
	2. II etapas „Į muzikos šalį plastiko ritmu“ (instrumentai gaminami iš plastikinių antrinių žaliavų): gruodžio – sausio mėn.;
	3. III etapas „Į muzikos šalį vandens ritmu“ (instrumentai gaminami panaudojant vandenį): vasario – kovo mėn.;
	4. IV etapas „Į muzikos šalį gamtos ritmu“ (instrumentai gaminami iš gamtinių, metalinių ir antrinių žaliavų): balandžio – gegužio mėn.;
1. Projekte dalyvaujantys vaikai individualiai ar grupėmis ugdymo įstaigoje, gamtinėje ar namų aplinkoje savo gamybos instrumentais iš nurodytos medžiagos (priklauso nuo projekto etapo) atlieka pasirinktą kūrinį ir jį įkelia į platformą youtube. Nuorodą išsiunčia el. paštu: es.muzikosmokytoja@gmail.com. Galima dalyvauti visuose etapuose arba pasirinkti vieną ar kelis patinkančius etapus.

**V. DALYVAVIMO SĄLYGOS**

1. Pageidaujanti dalyvauti įstaiga atsiunčia dalyvio paraišką su užpildyta dalyvio anketa el. paštu: es.muzikosmokytoja@gmail.com. Išsiuntus anketą ir per dvi darbo dienas negavus registracijos patvirtinimo, skambinti tel. +370 605 31298.
2. Autorius, pateikdamas video medžiagą partvirtina, kad turi tėvų (globėjų) sutikimus viešinti vaikų atvaizdus viešoje erdvėje.
3. Organizatoriai pasilieka teisę projektui atsiųstas veiklų idėjas naudoti neatlygintinai, viešai publikuoti darbus, nurodant autoriaus teises.
4. Pasibaigus projektui, dalyviams elektroniniu paštu bus išsiųsta Šiaulių lopšelio-darželio „Trys nykštukai“ direktorės patvirtinta pažyma apie dalyvavimą projekte, padėkos ir katalogas su dalyvių filmukais.
5. Dalyvavimas projekte laikomas autorių sutikimu su šiomis sąlygomis.

Priedas Nr. 1

DALYVIO ANKETA

|  |  |  |  |
| --- | --- | --- | --- |
| **Įstaigos** **pavadinimas** | **Rengusio pedagogo(ų) vardas, pavardė, kvalifikacinė kategorija**  | **Pasirinkto muzikinio projekto etapo ir kūrinio pavadinimas, trumpas veiklos aprašymas.** | **Atsakingo asmens kontaktai (telefonas, el.paštas)** |
|  |  |  |  |